**รายงานการประชุมสภาองค์การบริหารส่วนตำบลโคกกว้าง**

**สมัยสามัญ สมัยที่ 3 ครั้งที่ 1/2564**

**วันที่ 19 เดือน กรกฎาคม พ.ศ. 2564**

**ณ ห้องประชุมสภาองค์การบริหารส่วนตำบลโคกกว้าง**

-------------------------------------------

ผู้มาประชุม สมาชิกสภาองค์การบริหารส่วนตำบลโคกกว้าง จำนวน 15 คน

ผู้ไม่มาประชุม - คน

ผู้เข้าร่วมประชุม 5 คน (ตามบัญชีที่ลงนาม)

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายอภิเดช พรมพิมพ์ | **ประธานสภา ฯ** | อภิเดช พรมพิมพ์ |  |
| 2 | นายสาคร สุวรรณรอด | รองประธานสภาฯ | สาคร สุวรรณรอด |  |
| 3 | นายธณพล ปัดบุญทัน | สมาชิก อบต.หมู่ที่ 2 | ธณพล ปัดบุญทัน |  |
| 4 | นายทวี ปัดบุญทัน | สมาชิก อบต.หมู่ที่ 2 | ทวี ปัดบุญทัน |  |
| 5 | นายสมฤทธิ์ สามารถ | สมาชิก อบต.หมู่ที่ 3 | สมฤทธิ์ สามารถ |  |
| 6 | นางสมัคร พระราช | สมาชิก อบต.หมู่ที่ 4 | สมัคร พระราช |  |
| 7 | นายเศรษฐา วิรุณพันธ์ | สมาชิก อบต.หมู่ที่ 5 | เศรษฐา วิรุณพันธ์ |  |
| 8 | นายมูลชัย ไวยะเลิศ | สมาชิก อบต.หมู่ที่ 5 | มูลชัย ไวยะเลิศ |  |
| 9 | นายนิรันต์ สนองผล | สมาชิก อบต.หมู่ที่ 6 | นิรันต์ สนองผล |  |
| 10 | นางจันทอน สุทธิประภา | สมาชิก อบต.หมู่ที่ 7 | จันทอน สุทธิประภา |  |
| 11 | นายบุญคง ใบสีรส | สมาชิก อบต.หมู่ที่ 7 | บุญคง ใบสีรส |  |
| 12 | นายวิสันติ์ สามารถ | สมาชิก อบต.หมู่ที่ 8 | วิสันติ์ สามารถ |  |
| 13 | นายวิเชียร วันชัย | สมาชิก อบต.หมู่ที่ 8 | วิเชียร วันชัย |  |
| 14 | นางจิตหทัย บุญสิทธิ์ | สมาชิก อบต.หมู่ที่ 9 | จิตหทัย บุญสิทธิ์ |  |
| 15 | นายสัญชัย พรมพิมพ์ | สมาชิก อบต.หมู่ที่ 9 | สัญชัย พรมพิมพ์ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นางสาวอรสา นาชัยลาน | รองปลัด อบต. รักษาราชการแทนปลัดปฎิบัติหน้าที่นายก อบต.โคกกว้าง | อรสา นาชัยลาน |  |

|  |  |  |  |  |
| --- | --- | --- | --- | --- |
| 2 | นายเอกมล วงษ์เคี่ยม | นักทรัพยากรบุคล | เอกมล วงษ์เคี่ยม |  |
| 3 | นายศักดิ์ชาย เคนคำพันธ์ | นักวิชาการเกษตร | ศักดิ์ชาย เคนคำพันธ์ |  |

/ลำดับที่...

-2-

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 4 | นางสาวขวัญใจ พิมพ์โคตร | เจ้าพนักงานธุรการ | ขวัญใจ พิมพ์โคตร |  |
| 5 | นางสาววรรณนิภา บุบผาเต | พนักงานจ้างเหมา | วรรณนิภา บุบผาเต |  |

รวม สมาชิกสภา อบต. ทั้งหมด 15 คน

ผู้มาประชุม จำนวน 15 คน

ลา จำนวน - คน

ผู้ขาดประชุม จำนวน - คน

ผู้เข้าร่วมประชุม จำนวน 5 คน

**เริ่มประชุมเวลา ๐๙.00 น.**

เมื่อถึงเวลานัดประชุม นายนิรันต์ สนองผล สมาชิกสภา อบต. หมู่ที่ 6 ทำหน้าที่เลขานุการสภาองค์การบริหารส่วนตำบลโคกกว้าง ได้ตรวจสอบรายชื่อสมาชิกสภาองค์การบริหารส่วนตำบลโคกกว้าง ผู้มาประชุมได้ลงลายมือชื่อไว้ มีสมาชิกเข้าประชุมทั้งหมด 15 คน เกินกึ่งหนึ่ง ถือว่าครบองค์ประชุมแล้วเลขานุการให้สัญญาณเชิญสมาชิกสภาองค์การบริหารส่วนตำบลโคกกว้าง เข้าห้องประชุมแล้ว พร้อมเชิญนายอภิเดช พรมพิมพ์ ประธานสภาองค์การบริหารส่วนตำบลโคกกว้าง ขึ้นทำหน้าที่ประธานในที่ประชุม เมื่อประธานสภาฯ เห็นว่าครบองค์ประชุมแล้ว จึงกล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่อง** ที่ประธานแจ้งที่ประชุมทราบ

นายอภิเดช พรมพิมพ์ เรื่องที่ 1.รายงานความคืบหน้าการดำเนินงาน โครงการอนุรักษ์พันธุกรรมพืชอันเนื่องมา

ประธานสภาฯ จากพระราชดำริสมเด็จพระเทพฯ

นางสาวอรสา นาชัยลาน รองปลัดองค์การบริหารส่วนตำบล รักษาการแทนปลัด ปฏิบัติหน้าที่นายก อบต.โคกกว้าง โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพสยามบรมราชกุมารี ( อพ.สธ.) เป็นโครงการที่โดยมีวัตถุประสงค์ เพื่อสร้างความเข้าใจและทำให้ตระหนักถึงความสำคัญของพันธุกรรมพืชต่าง ๆ ที่มีอยู่ในประเทศไทย และอนุรักษ์พันธุ์ไม้ที่หายากให้คงไว้ ให้ลูกหลานได้สืบทอดต่อไป และก่อให้เกิดกิจกรรมเพื่อให้มีการร่วมคิด ร่วมปฏิบัติที่นำผลประโยชน์มาถึงประชาชนชาวไทยและ ตลอดจนให้อบต.โคกกว้างมีการจัดทำระบบข้อมูลพันธุกรรมพืชให้แพร่หลายสามารถสื่อถึงกันได้ทั่วประเทศ ซึ่งทางองค์การบริหารส่วนตำบลโคกกว้าง ของเรากำลังดำเนินการอยู่เพื่อให้บรรลุวัตถุประสงค์ฯ เชิญเจ้าหน้าที่ชี้แจงการดำเนินงาน ดังกล่าว

นายศักดิ์ชาย เคนคำพันธ์ กระผมขออนุญาตกล่าวนำเสนอการดำเนินงานความคืบหน้าของโครงการนะครับซึ่งตอนนี้

นักวิชาการเกษตร กำลังอยู่ระหว่างสำรวจซ้ำครับ มีต้นไม้มีพืช มีสัตว์ และได้ทำโครงการได้ประมาณ 60%

และได้นำการจัดเก็บตัวอย่างมาขึ้นทะเบียนบางส่วนซึ่งคาดว่าใน เดือน ธันวาคม

/พ.ศ.2564....

-3-

พ.ศ.2564 ก็คงแล้วเสร็จในเรื่องการสำรวจป่าและในปีพ.ศ.2565 จะเข้าดำเนินการ ในเรื่องของหมู่บ้าน และขอแจ้งปัญหาแก่สมาชิกทุกหมู่บ้าน เรื่องการที่ชาวบ้านเข้าไป หาของป่าได้ทำลาย Tag ที่ติดกับต้นไม้ ทำการตัดเชือกแบ่งแนวเขตและได้มีการนำขยะ มาทิ้งในเขตป่าสงวน มีเรื่องชี้แจงประมาณนี้ครับ

นานอภิเดช พรมพิมพ์ ครับเรื่องนี้ผมคงต้องฝากให้สมาชิกหมู่ที่ 2 หนองบ่อ และ 6 ดอนใหญ่ ได้กำชับดูแลประธานสภา ฯ ชาวบ้านในหมู่บ้านครับ

เรื่องที่ 2. รายงานท่าทรายที่ไม่จ่ายค่าธรรมเนียมมาตรา 9 จำนวน 6 ท่า

นางสาวอรสา นาชัยลาน รองปลัดองค์การบริหารส่วนตำบล รักษาราชการแทนปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบลโคกกว้าง เรียนท่านประธานสภาและสมาชิกสภาองค์การบริหารส่วนตำบลทุกท่าน ขอชี้แจงรายละเอียดเรื่องท่าทรายในเขตองค์การบริหารส่วนตำบลโคกกว้างนะคะมีทั้งหมดจำนวน 8 ท่า และยังไม่ได้รับใบอนุญาตให้ดูดทรายมีจำนวน 2ท่า คือ

1.ท่าทราย หจก.ทรัพย์ฝั่งโขง

2.ท่าทรายอรรธวัฒน์ ภูมิทัตวัฒนานนท์

ซึ่งทางองค์การบริหารส่วนตำบลโคกกว้าง ได้แจ้งทางอำเภอไปเรียบร้อยแล้ว และ ท่าทรายที่มาชำระภาษีมีอยู่ 2 ท่าทราย คือ

1. หจก.ณรงค์ รสชก.

2. หจก.บีซี.บัฟฟิ่ง แอนด์ ครีนนิ่ง

เหลืออีกจำนวน 6 ท่าที่ยังไม่ได้มาชำระภาษี ได้แก่

1. ท่าทรายประเสริฐ ตรีคาม

2. บริษัทท้าวดีกรุ๊ป จำกัด

3. หจก.ไร่ภูวัว 2018

4. ท่าทราย วรณัน

5. ท่าทราย ทิชากร อดิวรรณกุล

6. ท่าทราย ณัฐพงษ์ ศาลางาม

ซึ่งไม่สามารถที่จะจัดเก็บภาษีและนำส่ง ให้องค์การบริหารส่วนจังหวัดบึงกาฬทราบได้ ทางองค์การบริหารส่วนตำบลโคกกว้างจะให้ดำเนินการตามกฎหมายต่อไป และกรณีที่ไม่มาชำระภาษีตามกำหนดแล้ว ทางสมาชิกสภาอบต.ยังให้ความเห็นชอบต่อใบอนุญาตทางองค์การบริหารส่วนตำบลโคกกว้างอยากให้สมาชิกสภาอบต.ชี้แจงเหตุผล ให้ทราบด้วยค่ะ เพราะทางผู้ว่าราชการจังหวัดบึงกาฬ ยึดตามเอกสารรายงานการประชุมสภา ที่ให้ความเห็นชอบในการดูดทราย ดิฉันในฐานะกำกับดูแลงบประมาณ และเร่งรัดการจัดเก็บภาษีของท้องถิ่นก็ได้นำเรียนที่ประชุมให้รับทราบตามระเบียบนะคะ

**ที่ประชุม** **รับทราบ**

**ระเบียบวาระที่ 2 เรื่อง** รับรองรายงานผลการประชุมสภา อบต.โคกกว้าง ครั้งที่แล้ว สมัยสามัญที่ 2 ครั้งที่ 1 ประจำปี 2564 ลงวันที่ 30 เมษายน 2564 จำนวน 6 หน้า

นายอภิเดช พรมพิมพ์ขอให้สมาชิกที่ประชุม ได้ตรวจสอบรายงานการประชุมสภาองค์การบริหารส่วนตำบล

ประธานสภา ฯ ครั้งที่แล้วว่ามีข้อความตอนใดควรแก้ไขหรือเพิ่มเติมอีกหรือไม่อย่างไร

/มติ....

-4-

**มติ - ที่ประชุมไม่มีการแก้ไข และมีมติรับรองรายงานการประชุม เอกฉันท์**

**จำนวน 15 - 0 เสียง**

**ระเบียบวาระที่ 3 1.เรื่อง กระทู้ถาม**

* (ไม่มี)

**ระเบียบวาระที่ 4 เรื่องเสนอเพื่อพิจารณา**

นายอภิเดช พรมพิมพ์1. พิจารณาขออนุมัติโอนงบประมาณ โครงการก่อสร้างร่องระบายน้ำภายในหมู่ที่ 2

ประธานสภาฯ 2. พิจารณาขออนุมัติโอนงบประมาณโครงการก่อสร้างร่องระบายน้ำภายในหมู่ที่ 4

3. พิจารณาขออนุมัติโอนงบประมาณโครงการก่อสร้างร่องระบายน้ำภายในหมู่ที่ 6

4. พิจารณาขออนุมัติโอนงบประมาณโอนเพิ่มครุภัณฑ์อื่น

นางสาวอรสา นาชัยลาน รองปลัดองค์การบริหารส่วนตำบล รักษาราชการแทนปลัดองค์การบริหารส่วนตำบล ปฏิบัติหน้าที่นายกองค์การบริหารส่วนตำบลโคกกว้างเนื่องจากราคาน้ำมันและค่าวัสดุก่อสร้างปรับตัวสูงขึ้น ส่งผลให้ค่า K ปรับเพิ่มขึ้นประกอบกับผอ.กองช่างได้โอนย้ายทำให้หมวดเงินเดือนผอ.ช่างไม่ได้จ่ายจึงขอโอนงบประมาณหมวดเงินเดือนผอ.กองช่างมาโอนเพิ่มอ้างตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจสภาท้องถิ่นอนุมัติและข้อ 33 ให้ผู้บริหารท้องถิ่นและเจ้าหน้าที่งบประมาณรับผิดชอบร่วมกันในการควบคุมงบประมาณรายจ่ายและเงินนอกงบประมาณ เพื่อปฏิบัติการให้เป็นไปตามกฎหมาย ระเบียบ ข้อบังคับ คำสั่ง หรือหนังสือสั่งการของกระทรวงมหาดไทย โดยมีหัวหน้าหน่วยงานคลังเป็นผู้ช่วยเหลือและให้มีอำนาจหน้าที่ดังต่อไปนี้คือ

1. ควบคุมการรับ และการเบิกจ่ายเงิน
2. ควบคุมบัญชี รายงาน และเอกสารอื่นเกี่ยวกับการรับจ่ายเงินและหนี้
3. ตรวจเอกสารการรับจ่ายเงิน การขอเบิกเงิน และการก่อหนี้ผูกพัน

1.พิจารณาอนุมัติ โครงการก่อสร้างร่องระบายน้ำภายในหมู่บ้าน หมู่ที่ 2 จากโรงเรียนประวิตรหนองบ่อ ตั้งไว้ 300,๐๐๐. บาท งบประมาณคงเหลือก่อนโอน จำนวน 300,000 บาท จำนวนเงินที่ โอนเพิ่มจำนวน 50,801.60 บาท ตั้งจ่ายจากเงินรายได้ สอดคล้องกับแผนพัฒนาท้องถิ่น (พ.ศ. ๒๕๖1 - ๒๕๖๕) หน้า 77 ข้อ 27 งบประมาณคงเหลือหลังโอนเพิ่มครั้งนี้ จำนวน 350,801.60 บาท

/2.พิจารณา....

-5-

2. พิจารณาขออนุมัติ โครงการก่อสร้างร่องระบายน้ำภายในหมู่บ้านหมู่ที่ 4 จากสี่แยกศาลาประชาคมงบประมาณตั้งไว้ 114,000 บาท จำนวนเงินที่โอนเพิ่ม จำนวน 17,450.69 บาท ตั้งจ่ายจากเงินอุดหนุนทั่วไปสอดคล้องกับแผนพัฒนาท้องถิ่น (พ.ศ.2561-2565) หน้า 78 ข้อ 30 งบประมาณคงเหลือหลังโอนเพิ่มครั้งนี้ จำนวน 131,450.69 บาท

3. พิจารณาขออนุมัติโครงการก่อสร้างร่องระบายน้ำภายในหมู่บ้านหมู่ที่ 6 งบประมาณที่ตั้งไว้ 250,000 บาท จำนวนเงินที่โอนเพิ่ม 41,901.82 บาท ตั้งจ่ายจากเงินอุดหนุนทั่วไป สอดคล้องกับแผนพัฒนาท้องถิ่น (พ.ศ.2561-2565) หน้า 78 ข้อ 30 งบประมาณคงเหลือก่อนโอนเพิ่มครั้งนี้จำนวน 291,901.82 บาท

**เหตุผล** เนื่องจากค่า K ปรับขึ้นตามราคาวัสดุก่อสร้างและราคาน้ำมัน

4. พิจารณาขออนุมัติโอนงบประมาณโอนเพิ่มครุภัณฑ์อื่น (ซัมเมิรส์) แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดรายจ่ายค่าครุภัณฑ์อื่น เพื่อจัดซื้อปั๊มน้ำซัมเมิรส์ งบประมาณตั้งไว้ 30,000 บาท งบประมาณก่อนโอน 0 บาท งบประมาณหลังโอนเพิ่มครั้งนี้ เป็นเงิน 36,280.89 บาท

**โอนลดงบประมาณ** แผนงานเคหะและชุมชน งานบริหารทั่วไปเกี่ยวกับเคหะชุมชน งบบุคลากร หมวดรายจ่ายเงินเดือน (ฝ่ายประจำ) ประเภทเงินเดือนพนักงานเพื่อจ่ายเป็นเงินเดือนให้แก่พนักงานส่วนตำบลจำนวน 2 อัตรา งบประมาณที่อนุมัติคือ 373,960 บาท งบประมาณคงเหลือก่อนโอนลดครั้งนี้ 128,435 บาท งบประมาณคงเหลือหลังโอนลด ครั้งนี้จำนวน 0 บาท

**โอนลด** แผนงานอุตสาหกรรมและการโยธา งบลงทุน หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค เพื่อจ่ายเป็นค่าจ้างเหมา ค่าออกแบบ ค่าควบคุมงานที่จ่ายให้เอกชน นิติบุคคลหรือบุคคลภายนอกเพื่อให้ได้มาซึ่งสิ่งก่อสร้าง งบประมาณที่อนุมัติ 50,000 บาท งบประมาณก่อนโอน 18,000 บาท งบประมาณหลังโอนครั้งนี้ จำนวน 0 บาท

**เหตุผล** เนื่องจากไฟฟ้าตกกระชากบ่อยครั้งทำให้เครื่องซัมเมิร์สชำรุดซึ่งถ้าซ่อมเท่ากับจัดซื้อใหม่จึงไม่คุ้มค่า

นายอภิเดช พรมพิมพ์ ขอให้สมาชิก อบต.ทุกท่านพิจารณาเห็นควรอนุมัติการโอนงบประมาณดังกล่าวครับ

ประธานสภา ฯ

**ที่ประชุม มีมติให้อนุมัติโอนงบประมาณรายจ่ายค่าก่อสร้างสิ่งสาธารณูปโภคหมู่ที่ 2,4,6 และโอนงบประมาณโอนเพิ่มครุภัณฑ์อื่น ด้วยคะแนน 15-0 เสียง**

**อนุมัติ 15 เสียง**

**ไม่อนุมัติ - เสียง**

/นายอภิเดช........

-6-

นายอภิเดช พรมพิมพ์ เรื่องที่ 5 ขออนุมัติแก้ไขเปลี่ยนแปลงโครงการก่อสร้าง ถนน คสล.หมู่ที่ 3 เชิญท่านรอง

ประธานสภาฯ กล่าวชี้แจงครับ

นางสาวอรสานาชัยลาน รองปลัดองค์การบริหารส่วนตำบล รักษาราชการแทนปลัด ปฏิบัติหน้าที่นายกอบต. โคกกว้างตามระเบียบกระทรวงมหาดไทยว่าด้วยงบประมาณขององค์กรปกครอง ส่วนท้องถิ่น พ.ศ. 2563 (ข้อ29) การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น ข้อ 33 ให้ผู้บริหารท้องถิ่นและเจ้าหน้าที่งบประมาณรับผิดชอบร่วมกันในการควบคุมงบประมาณรายจ่ายและเงินนอกงบประมาณ เพื่อปฏิบัติการให้เป็นไปตามกฎหมาย ระเบียบ ข้อบังคับ คำสั่ง หรือหนังสือสั่งการ ของกระทรวงมหาดโดยมีหัวหน้าหน่วยงานคลังเป็นผู้ช่วยเหลือและให้มีหน้าดังต่อไปนี้ด้วย คือ

(1)ควบคุมการรับ และการเบิกจ่ายเงิน

(2) ควบคุมบัญชี รายงาน และเอกสารอื่นเกี่ยวกับการรับจ่ายเงินและหนี้

(3) ตรวจเอกสารการรับจ่ายเงิน การขอเบิกเงิน และการก่อหนี้ผูกพัน

**คำชี้แจงงบประมาณรายจ่ายที่ขอเปลี่ยนแปลง**

**ข้อความเดิม** แผนงานอุตสาหกรรมและการโยธา งานก่อสร้างโครงสร้างพื้นฐาน หมวดค่าที่ดินและสิ่งก่อสร้าง ประเภทเงินค่าก่อสร้างสิ่งสาธารณูปโภค ก่อสร้างถนนคสล. ภายในหมู่บ้านหมู่ที่ 3 เพื่อจ่ายเป็นค่าจ้างเหมา ก่อสร้างถนน คสล. หมู่ที่ 3 บ้านหาดแฮ่ ถนนกว้าง 5 เมตร หนา 0.15 เมตร ยาว 206 เมตร งบประมาณ ที่ตั้งไว้ 500,000 บาท ตั้งจ่ายจากเงินอุดหนุนทั่วไป สอดคล้องกับแผนพัฒนา (พ.ศ. 2561 - 2565) หน้า 73 ข้อ 2

**ข้อความใหม่** แผนงานอุตสาหกรรมและการโยธา งานก่อสร้างโครงสร้างพื้นฐาน หมวดค่าที่ดินและ สิ่งก่อสร้าง ประเภทเงินค่าก่อสร้างสิ่งสาธารณูปโภค ก่อสร้างถนนคอนกรีต เสริมเหล็ก ภายในหมู่บ้านหมู่ที่ 3 เพื่อจ่ายเป็นค่าจ้างเหมา ก่อสร้างถนน คสล. หมู่ที่ 3 บ้านหาดแฮ่ ถนนกว้าง 5 เมตร หนา 0.15 เมตร ยาว 195 เมตร งบประมาณ ที่ตั้งไว้ 495,441.27 บาท

**เหตุผล** เนื่องจากมีงบประมาณจำกัดไม่สามารถโอนงบประมาณจากส่วนอื่น

นายอภิเดช พรมพิมพ์ ขอให้สมาชิก อบต.ทุกท่านพิจารณาเห็นควรอนุมัติแก้ไขเปลี่ยนแปลงโครงการก่อสร้าง

ประธานสภาฯ ถนน คสล.ภายในหมู่บ้านหมู่ที่ 3 ครับ

**ที่ประชุม มีมติอนุมัติแก้ไขเปลี่ยนแปลงโครงการ ก่อสร้างถนน คสล. ภายในหมู่บ้าน หมู่ที่ 3 ด้วยคะแนนเสียง 15-0 เสียง**

อนุมัติ 15 เสียง

ไม่อนุมัติ - เสียง

/นายอภิเดช...

-7-

นายอภิเดช พรมพิมพ์เรื่องที่ 6. พิจารณาขออนุมัติแก้ไขเปลี่ยนแปลงโอนเพิ่มครุภัณฑ์อื่น ขอเรียนเชิญ

ประธานสภาฯ ท่าน นายก ชี้แจงในข้อนี้ครับ

นางสาวอรสา นาชัยลาน รักษาราชการแทนปลัดองค์การบริหารส่วนตำบล ปฏิบัติหน้าที่นายก องค์การบริหาร ส่วนตำบลโคกกว้าง แจ้งให้ทราบเรื่อง ขออนุมัติแก้ไขเปลี่ยนแปลงโอนเพิ่มครุภัณฑ์เพื่อจัดซื้อซัมเมิรส์ ตามระเบียบกระทรวงมหาดไทยว่าด้วยงบประมาณขององค์กรปกครองส่วนท้องถิ่น พ.ศ. 2563 (ข้อ29) การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยนหรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น ข้อ 33 ให้ผู้บริหารท้องถิ่นและเจ้าหน้าที่งบประมาณรับผิดชอบร่วมกันในการควบคุมงบประมาณรายจ่ายและเงินนอกงบประมาณ เพื่อปฏิบัติการให้เป็นไปตามกฎหมาย ระเบียบ ข้อบังคับ คำสั่ง หรือหนังสือสั่งการ ของกระทรวงมหาดโดยมีหัวหน้าหน่วยงานคลังเป็นผู้ช่วยเหลือและให้มีหน้าดังต่อไปนี้ด้วย คือ

(1) ควบคุมการรับ และการเบิกจ่ายเงิน

(2) ควบคุมบัญชี รายงาน และเอกสารอื่นเกี่ยวกับการรับจ่ายเงินและหนี้

(3) ตรวจเอกสารการรับจ่ายเงิน การขอเบิกเงิน และการก่อหนี้ผูกพัน

**ข้อความเดิม** แผนงานเคหะชุมชน งานบริหารทั่วไปเกี่ยวกับเคหะและชุมชน งบลงทุน ประเภทค่าครุภัณฑ์ เพื่อจ่ายเป็นค่าจัดซื้อปั๊มน้ำซัมเมิร์ส จำนวน 2 เครื่อง นอกมาตรฐานครุภัณฑ์ ราคาตามท้องถิ่นกำหนด

**ข้อความใหม่**  แผนงานเคหะชุมชน งานบริหารทั่วไปเกี่ยวกับเคหะและชุมชน งบลงทุน ประเภทค่าครุภัณฑ์ เพื่อจ่ายเป็นค่าจัดซื้อปั๊มน้ำซัมเมิร์ส นอกมาตรฐานครุภัณฑ์ ราคาตามท้องถิ่นกำหหนด

**เหตุผล** เนื่องจากไฟฟ้าตกกระชากบ่อยครั้งทำให้เครื่องซัมเมิร์สชำรุดซึ่งถ้าซ่อมเท่ากับจัดซื้อใหม่จึงไม่คุ้มค่า

นายอภิเดช พรมพิมพ์ผมขอมติจากสมาชิกทุกท่านอนุมัติแก้ไขเปลี่ยนแปลงโอนเพิ่มครุภัณฑ์อื่น ๆ ครับ

ประธานสภาฯ

**ที่ประชุม มีมติอนุมัติแก้ไขเปลี่ยนแปลงโอนเพิ่มครุภัณฑ์อื่น ๆ จำนวน 15-0 เสียง**

อนุมัติ 15 เสียง

ไม่อนุมัติ - เสียง

/พัก10...

-8-

**พัก 10 นาที ตั้งแต่เวลา 10.50 ถึง 11.00 น**

นายอภิเดช พรมพิมพ์ เรื่องที่ 7. พิจารณาร่างข้อบัญญัติงบประมาณรายจ่ายประจำปีงบประมาณ 2565

ประธานสภาฯ - วาระที่ 1 ขั้นรับหลักการ ในวันที่ 19 กรกฎาคม 2564

ขอเชิญนายกองค์การบริหารส่วนตำบลโคกกว้าง ชี้แจงรายละเอียด ต่อที่ประชุม

สภา อบต.โคกกว้าง ครับ

นางสาวอรสา นาชัยลาน รักษาราชการแทนปลัดองค์การบริหารส่วนตำบล ปฏิบัติหน้าที่นายก อบต.โคกกว้าง

รองปลัดฯ ได้เสนอร่างข้อบัญญัติองค์การบริหารส่วนตำบล งบประมาณรายจ่ายประจำปีงบประมาณ 2565 โดยที่เป็นการสมควร ตั้งงบประมาณรายจ่ายประจำปี 2565 อาศัยอำนาจตามความในพระราชบัญญัติสภาและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 66มาตรา 67 มาตรา 68 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลโคกกว้างและโดยอนุมัตินายอำเภอ บุ่งคล้า

ข้อ 1 ข้อบัญญัตินี้ เรียกว่า ข้อบัญญัติงบประมาณรายจ่ายประจำปีงบประมาณ พ.ศ. 2565

ข้อ 2 ข้อบัญญัตินี้ ให้ใช้บังคับ ตั้งแต่วันที่ 1 ตุลาคม 2564 เป็นต้นไป

ข้อ 3 งบประมาณรายจ่ายประจำปี งบประมาณ พ.ศ.2565 เป็นจำนวน รวมทั้งสิ้น **33,500,000 บาท**

ข้อ 4 งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น **33,500,000** บาท

โดยแยกรายละเอียดดังนี้

**ด้านบริหารทั่วไป**

แผนงานบริหารงานทั่วไป จำนวน 9,727,155 บาท

แผนงานการรักษาความสงบภายใน จำนวน 666,360 บาท

**ด้านบริการชุมชนและสังคม**

แผนงานการศึกษา จำนวน 6670,625 บาท

แผนงานสาธารณสุข จำนวน 1,072,260 บาท

แผนงานเคหะและชุมชน จำนวน 2,600,770 บาท

แผนงานสร้างความเข้มแข็งของชุมชน จำนวน 485,840 บาท

แผนงานการศาสนาวัฒนธรรมและนันทนาการ จำนวน 90,000 บาท

/ด้านเศรษฐกิจ...

-9-

**ด้านเศรษฐกิจ**

แผนงานอุตสาหกรรมและโยธา จำนวน 3,254,500 บาท

แผนงานการเกษตร จำนวน 425,560 บาท

แผนงานการพาณิชย์ จำนวน 248,400 บาท

**ด้านการดำเนินงานอื่น**

แผนงานงบกลาง จำนวน 8,258,530 บาท

**งบประมาณรายจ่ายทั้งสิ้น จำนวน 33,500,000 บาท**

**(รายละเอียดตามที่แนบท้ายมาและได้แจ้งทุกท่าน)**

นายอภิเดช พรมพิมพ์ - ขอเชิญสมาชิกได้ตรวจสอบการพิจารณาร่างข้อบัญญัติงบประมาณรายจ่าย

ประธานสภา ฯ ประจำปี 2565วาระที่ 1 (ขั้นรับหลักการ) ว่าควรจะรับหลักการร่างข้อบัญญัติดังกล่าวหรือไม่อย่างไร หรือ จะมีการอภิปรายก่อนที่จะรับหลักการดังกล่าวขอให้สมาชิกทุกท่านได้พิจารณาก่อนที่จะพิจารณาว่าจะรับหลักการร่างข้อบัญญัติหรือไม่นั้น ขอเชิญ เลขานุการสภา ฯ ได้ชี้แจงระเบียบที่เกี่ยวข้อง ขอเชิญเลขานุการสภา ฯ

นายนิรันต์ สนองผล - ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

เลขานุการ สภา ฯ ข้อ 48 ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่น นำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติ ตามจำนวนที่กฎหมายว่าด้วยองค์กรปกครอง ส่วนท้องถิ่นนั้นกำหนดโดยให้นำวิธีการเลือกในข้อ 12 แห่งระเบียบนี้มาใช้บังคับโดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่นกรณี อบต.ให้แจ้งนายอำเภอทราบทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

ข้อ 49 ญัตติร่างข้อบัญญัติที่สภาท้องถิ่น ลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณาให้ประธานสภาท้องถิ่น ส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติ

ฝ่ายสภาท้องถิ่นกรณี อบต.ให้แจ้งนายอำเภอทราบทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

ข้อ 49 ญัตติร่างข้อบัญญัติที่สภาท้องถิ่น ลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณาให้ประธานสภาท้องถิ่น ส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

นายอภิเดช พรมพิมพ์ -มีท่านสมาชิกท่านใดจะอภิปรายหรือไม่ ถ้าไม่มีสมาชิกท่านใดอภิปรายผมขอมติที่ประชุม

ประธานสภา ฯ สภาแห่งนี้ว่าท่านสมาชิกท่านใดเห็นว่าควรให้ความเห็นชอบ ร่างข้อบัญญัติงบประมาณรายจ่ายประจำปี 2565 วาระที่ 1 (ขั้นรับหลักการ) โปรดยกมือ

/ที่ประชุม............

-10-

**ที่ประชุม มีมติรับหลักการร่างข้อบัญญัติงบประมาณรายจ่ายประจำปี 2565 ด้วยคะแนนเสียง 15-0 เสียง**

เห็นชอบ 15 เสียง

ไม่เห็นชอบ - เสียง

นายอภิเดช พรมพิมพ์ -ที่ประชุมสภาแห่งนี้ ได้มีมติรับหลักการในร่างข้อบัญญัติงบประมาณรายจ่ายประจำปี

ประธานสภา ฯงบประมาณ 2565 วาระที่ 1 จำนวน 15 เสียง ไม่เห็นชอบไม่มี เมื่อที่ประชุมสภาแห่งนี้มีมติรับหลักการแห่งร่างข้อบัญญัติงบประมาณรายจ่ายแล้ว

**8. เรื่อง** **พิจารณาการแต่งตั้งคณะกรรมการแปรญัตติ ฯ**

นายอภิเดช พรมพิมพ์ - ผมขอหารือที่ประชุมสภาแห่งนี้ว่า ควรจะกำหนดระยะเวลาในการแปรญัตติกี่วัน

ประธานสภา ฯ และการเลือกคณะกรรมการแปรญัตติ ฯ กี่คน ขอเชิญสมาชิกแสดงความคิดเห็น

นายบุญคง ใบสีรส - ขอเสนอว่า การกำหนดระยะเวลาแปรญัตติรวม 5 วัน โดยกำหนดระยะเวลาเสนอคำ

ส.อบต.หมู่ที่ 7 แปรญัตติต่อคณะกรรมการแปรญัตติในวันที่ 23 กรกฎาคม 2564 ณ ห้องประชุมสภา ฯ อบต.โคกกว้าง

นายอภิเดช พรมพิมพ์ - ขอผู้รับรองด้วยครับ

ประธานสภา ฯ

นายทวี ปัดบุญทัน ขอรับรอง (ยกมือ)

ส.อบต.หมู่ที่ 2

นายสัมฤทธิ์ สามารถ ขอรับรอง (ยกมือ)

ส.อบต.หมู่ที่ 3

นายอภิเดช พรมพิมพ์ -ผู้รับรองถูกต้อง

ประธานสภา ฯ -มีสมาชิกท่านใดจะเสนอเป็นอย่างอื่นหรือไม่ในเมื่อไม่มีสมาชิกท่านใด เสนอเป็นอย่างอื่น สรุปว่า สมาชิกทุกท่านเห็นชอบกับข้อเสนอของท่าน ส.อบต. หมู่ที่ 7 นายบุญคง ใบสีรส

ว่าสภาฯ กำหนดระยะเวลาในการแปรญัตติรวม 5 วัน โดยกำหนดระยะเวลาเสนอคำ แปรญัตติต่อคณะกรรมการแปรญัตติในวันที่ 23 กรกฎาคม 2564

**ที่ประชุม** - รับทราบ

นายอภิเดช พรมพิมพ์ -ก่อนที่จะเสนอว่าควรเลือกคณะกรรมการแปรญัตติในการทำหน้าที่แปรญัตติร่าง

ประธานสภา ฯ ข้อบัญญัติในครั้งนี้กี่คนและจะเสนอใครบ้างนั้น ขอเชิญเลขานุการสภา ชี้แจงระเบียบกฎหมายที่เกี่ยวข้องเชิญครับ

/นายนิรันต์...

-11-

นายนิรันต์ สนองผล -ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547

เลขานุการสภาฯ ข้อ 103 คณะกรรมการสภาท้องถิ่น มี 2 ประเภท คือ

1. คณะกรรมการสามัญประกอบด้วยสมาชิกสภาท้องถิ่นมีจำนวนไม่น้อยกว่า

3 คน แต่ไม่เกิน 7 คน

1. คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่นมีจำนวนไม่น้อยกว่า 3 คน แต่ไม่เกิน 7 คน

นายอภิเดช พรมพิมพ์ - ขอเชิญสมาชิกได้เสนอว่าควรเลือกคณะกรรมการแปรญัตติในการทำหน้าที่

ประธานสภา ฯ แปรญัตติร่างข้อบัญญัติในครั้งนี้กี่คน

นายทวี ปัดบุญทัน - เสนอว่าควรตั้งคณะกรรมการแปรญัตติในการทำหน้าที่ แปรญัตติร่างข้อบัญญัติในครั้งนี้

ส.อบต.หมู่ที่ 2 3 คน

นายอภิเดช พรมพิมพ์ - ขอผู้รับรอง

ประธานสภา ฯ

นายธณพล ปัดบุญทัน ขอรับรอง (ยกมือ)

ส.อบต. หมู่ที่ 2

นางสมัคร พระราช ขอรับรอง (ยกมือ)

ส.อบต. หมู่ที่ 4

นายอภิเดช พรมพิมพ์ -ผู้รับรองถูกต้อง

ประธานสภา ฯ มีสมาชิกท่านใดจะเสนอเป็นอย่างอื่นหรือไม่ ในเมื่อไม่มีสมาชิกท่านใดเสนอเป็นอย่างอื่น สรุปว่าท่านสมาชิกทุกท่านเห็นชอบกับข้อเสนอของท่าน ส.อบต.หมู่ที่ 2

นายนายทวี ปัดบุญทัน ว่าการพิจารณาคัดเลือกคณะกรรมการแปรญัตติในครั้งนี้ จำนวน 3 คน

นายอภิเดช พรมพิมพ์ - ขอเชิญท่านสมาชิกได้เสนอชื่อบุคคลที่สมควรทำหน้าที่คณะกรรมการแปรญัตติ

ประธานสภา ฯ เรียงลำดับจนครบ 3 คน

นางจิตหทัย บุญสิทธิ์ ขอเสนอ นายบุญคง ใบสีรส เป็นคณะกรรมการแปรญัตติในการทำหน้าที่แปรญัตติ

ส.อบต.หมู่ที่ 9 คนที่ 1

นายอภิเดช พรมพิมพ์-ขอผู้รับรอง

ประธานสภา ฯ

นางสมัคร พระราช ขอรับรอง (ยกมือ)

ส.อบต. หมู่ที่ 4

/นายมูลชัย...

-12-

นายมูลชัย ไวยะเลิศ ขอรับรอง (ยกมือ)

ส.อบต. หมู่ที่ 5

นายอภิเดช พรมพิมพ์ - ผู้รับรองถูกต้อง

ประธานสภา ฯ มีสมาชิกท่านใดจะเสนอสมาชิกท่านอื่นอีกหรือไม่ ไม่มีสมาชิกท่านใด เสนอสมาชิกท่านอื่นอีก สรุปว่าที่ประชุมสภาแห่งนี้ มีมติเห็นชอบ ให้ ส.อบต.หมู่ที่ 7 นายบุญคง ใบสีรส เป็นกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่ายประจำปีงบประมาณ 2565 คนที่ 1

**ที่ประชุม -รับทราบ**

นายอภิเดช พรมพิมพ์ -ขอเชิญสมาชิกได้เสนอ ชื่อ – สกุล บุคคลที่สมควรทำหน้าที่คณะกรรมการแปรญัตติคนที่

ประธานสภาฯ 2 ขอเชิญครับ

นายธณพล ปัดบุญทัน - ได้เสนอ นายทวี ปัดบุญทัน ส.อบต.หมู่ที่ 2 เป็นคณะกรรมการแปรญัตติคนที่ 2

ส.อบต.หมู่ที่ 2

นายอภิเดช พรมพิมพ์ -ขอผู้รับรอง

ประธานสภา ฯ

นายวิสันต์ สามารถ ขอรับรอง (ยกมือ)

ส.อบต.หมู่ที่ 8

นางสมัคร พระราช ขอรับรอง (ยกมือ)

ส.อบต.หมู่ที่ 4

นายอภิเดช พรมพิมพ์ -มีสมาชิกท่านใด จะเสนอสมาชิกท่านอื่นเป็นกรรมการแปรญัตติคนที่ 2

ประธานสภาฯ อีกหรือไม่ เมื่อไม่มีสมาชิกท่านใดเสนอ สมาชิกท่านอื่นอีกสรุปว่าที่ประชุมสภาแห่งนี้มีมติเห็นชอบให้ท่าน ส.อบต.หมู่ที่ 2 คือ นายทวี ปัดบุญทันเป็นคณะกรรมการแปรญัตติ ฯ คนที่ 2

**ที่ประชุม -รับทราบ**

นายอภิเดช พรมพิมพ์ - ขอเชิญสมาชิกได้เสนอชื่อบุคคลที่สมควรทำหน้าที่คณะกรรมการแปรญัตติ

ประธานสภา ฯ คนที่ 3 ขอเชิญครับ

นายสัมฤทธิ์ สามารถ ขอเสนอนายนิรันต์ สนองผล ส.อบต.หมู่ที่ 6

ส.อบต.หมู่ที่ 3 เป็นคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ 2565 คนที่ 3

นายอภิเดช พรมพิมพ์ ขอผู้รับรอง

ประธานสภาฯ

/นายสัญชัย...

-13-

นายสัญชัย พรมพิมพ์ ขอรับรอง (ยกมือ)

ส.อบต. หมู่ที่ 9

นางจันทอน สุทธิประภา ขอรับรอง (ยกมือ)

ส.อบต.หมู่ที่ 7

นายอภิเดช พรมพิมพ์ ผู้รับรองถูกต้อง

ประธานสภาฯ มีสมาชิกท่านใดจะเสนอสมาชิกท่านอื่นเป็นกรรมการแปรญัตติคนที่ 3 อีกหรือไม่

เมื่อไม่มีสมาชิกท่านใดเสนอสมาชิกท่านอื่นอีก สรุปว่าที่ประชุมสภาแห่งนี้มีมติเห็นชอบ ให้ท่าน ส.อบต.หมู่ที่ 6 นายนิรันต์ สนองผล เป็นคณะกรรมการแปรญัตติในการทำหน้าที่ แปรญัตติร่างขอบัญญัติงบประมาณรายจ่าย ประจำปีงบประมาณ 2565 คนที่ 3

**ที่ประชุม รับทราบ**

นายอภิเดช พรมพิมพ์ สรุปว่าท่านสมาชิกทุกท่านเห็นชอบกับข้อเสนอของเพื่อนสมาชิกที่เสนอชื่อท่านประธานสภาฯ ส.อบต.หมู่ที่ 7 นายบุญคง ใบสีรส ส.อบต.หมู่ที่ 2 นายทวี ปัดบุญทัน และ

ส.อบต.หมู่ที่ 6 นายนิรันต์ สนองผล เป็นคณะกรรมการแปรญัตติในการทำหน้าที่ แปรญัตติร่างข้อบัญญัติงบประมาณรายจ่ายประจำปีงบประมาณ 2565 ในครั้งนี้

**ที่ประชุม รับทราบ**

นายบุญคง ใบสีรสประธานคณะกรรมการแปรญัตติฯ กำหนดการประชุมคณะกรรมการแปรญัตติฯ ใน

อบต.หมู่ที่ 7 วันที่ 23 กรกฎาคม 2564 เวลา 09.00 น.

คณะกรรมการแปรญัตติ ฯ –รับทราบ

นายอภิเดช พรมพิมพ์ เรื่องที่ 9.รับโอนครุภัณฑ์ตามโครงการปัญหาบรรเทาภัยแล้งและน้ำท่วมในพื้นที่จังหวัด ประธานสภาฯ บึงกาฬประธานสภาฯ ประจำปีงบประมาณ พ.ศ. 2563 เชิญท่านรอง ฯ กล่าวชี้แจงครับ

นางสาวอรสา นาชัยลาน รองปลัดองค์การบริหารส่วนตำบล รักษาราชการแทนปลัดองค์การบริหารส่วนตำบล

ปฏิบัติหน้าที่ นายกอบต.โคกกว้าง ค่ะตามหนังสือจังหวัดบึงกาฬ ด่วนที่สุด ที่บก 0017.2/8890 ลงวันที่ 25 สิงหาคม 2563 ซึ่งทางอำเภอบุ่งคล้าได้รับการสนับสนุนงบประมาณแผนงาน / โครงการตามบัญชีนวัตกรรมไทย รหัส 01020004 จำนวน 10 โครงการ บัดนี้ทางอำเภอได้ดำเนินการจัดซื้อจัดจ้างตามพระราชบัญญัติการจัดซื้อจัดจ้างและการบริหารภาครัฐ พ.ศ.256o ตามโครงการดังกล่าวเสร็จสิ้นไปจำนวน 1 โครงการซึ่งอยู่ในเขตพื้นที่อบต.โคกกว้างรับผิดชอบดูแลคือ โครงการจัดหาระบบปรับปรุงคุณภาพน้ำประปา หมู่ที่ 1 บ้านโคกกว้าง ตำบลโคกกว้าง อำเภอบุ่งคล้า จังหวัดบึงกาฬ ซึ่งทางอำเภอจะถ่ายโอนให้ทางอบต.โคกว้างดูแลต่อจึงขอแจ้งให้ประธานและสมาชิกทุกท่านทราบค่ะ

นายอภิเดช พรมพิมพ์ ครับผมขอมติเห็นชอบจากสมาชิกสภารับโอนครุภัณฑ์ตามโครงการบรรเทาภัยแล้งและน้ำประธานสภาฯ ท่วมในพื้นที่จังหวัดบึงกาฬครับ

/ที่ประชุม...

-14-

ที่**ประชุม มีมติเห็นชอบให้รับโอนโครงการบรรเทาปัญหาภัยแล้งและน้ำท่วม ในพื้นที่จังหวัด บึงกาฬ จำนวน 15-0 เสียง**

เห็นชอบ 15 เสียง

ไม่เห็นชอบ - เสียง

**ระเบียบวาระที่ 5 เรื่องอื่น ๆ**

นายอภิเดช พรมพิมพ์ ผมขอให้สมาชิก อบต.ทุกหมู่บ้าน ชี้แจงปัญหา (ถ้ามี) ที่จะให้แก้ไขและดำเนินการ

ประธานสภาฯ

นายสาคร สุวรรณรอด - ขอให้เปลี่ยนหลอดไฟ 1–6 หลอด บริเวณพื้นที่ศาลาประชาคม

สมาชิก อบต.หมู่ที่ 1 ส่วนปัญหาอื่น ๆ ไม่มี

นายธณพล ปัดบุญทัน - ไม่มี

สมาชิก อบต. หมู่ที่ 2

นายสมฤทธิ์ สามารถ มีปัญหาเรื่องไฟฟ้าส่องสว่างในหมู่บ้าน จำนวน 5 หลอดที่ทางการไฟฟ้าได้มาปลดหม้อไม่สมาชิกอบต. หมู่ที่ 3 ให้ต่อตรงใช้ฟรี ถ้าจะใช้ให้ทำการขอหม้อกับทางไฟฟ้าโดยตรงถึงจะติดตั้งให้ จึงขอเสนอ

ให้ทางอบต.โคกกว้างจ่ายค่าไฟฟ้าช่วยบ้านที่ใช้ไฟฟ้าเดือนละ 50 บาท

นางสมัคร พระราช - ไม่มี

สสมาชิก อบต.หมู่ 4

นายมูลชัย ไวยะเลิศ - ไม่มี

สมาชิก อบต. หมู่ที่ 5

นายนิรันต์ สนองผล - ไม่มี

สมาชิก อบต.หมู่ที่ 6

นายบุญคง ใบสีรส - ไม่มี

สมาชิก อบต.หมู่ 7

นายวิสันติ์ สามารถ - ไม่มี

สมาชิก อบต. หมู่ที่ 8

นายสัญชัย พรมพิมพ์ - ไม่มี

สมาชิก อบต. หมู่ที่ 9

นายอภิเดช พรมพิมพ์ ผมขอนัดประชุมสภา อบต. สมัยสามัญสมัยที่ 3 ครั้งที่ 2 ประจำปี 2564

ประธานสภาฯ ในวันที่ 27 กรกฎาคม 2564 เวลา 09.00 น. ห้องประชุมสภา ฯ แห่งนี้

เพื่อพิจารณางบประมาณรายจ่ายประจำปีงบประมาณ 2565 ในวาระที่ 2 ต่อไป

/ที่ประชุม........

-15-

**ที่ประชุม รับทราบ**

นางสาวอรสา นาชัยลาน รักษาการแทนปลัด ปฏิบัติหน้าที่นายก อบต.โคกกว้าง ทุกปัญหาพร้อมดำเนินการแก้ไข

รองปลัดฯ ให้พ่อแม่พี่น้องประชาชน โดยผู้นำทุกหมู่บ้านถ่ายรูป พร้อมทำรายงานปัญหาที่เกิดขึ้นเป็นลายลักษณ์อักษร แล้วแจ้งความประสงค์มายัง อบต.โคกกว้าง แต่ทางเรายังขาดช่างมาช่วยในแก้ไขปัญหา เราต้องรอไปก่อน ขอให้ท่านเข้าใจในจุดนี้ด้วยนะคะ ทางเราจะดำเนินการแก้ไขปัญหาต่อไป

**ที่ประชุม รับทราบ**

นายอภิเดช พรมพิมพ์ กล่าวขอบคุณสมาชิก อบต. ทุกท่านที่ได้เข้าร่วมประชุม วันนี้ขอบคุณครับ ประธานสภา ฯ

**ปิดเวลาประชุม 16.30 น.**

(ลงชื่อ) ผู้จัดทำรายงานการประชุม

(นายนิรันต์ สนองผล)

เลขานุการสภา อบต.โคกกว้าง

**คณะกรรมการตรวจสอบรายงานการประชุมได้ตรวจสอบแล้ว**

(ลงชื่อ) ประธานกรรมการฯ

(นายสาคร สุวรรณรอด)

ส.อบต.หมู่ 1

(ลงชื่อ) กรรมการ

(นางสมัคร พระราช)

ส.อบต.หมู่ 4

(ลงชื่อ) กรรมการ

(นางจิตหทัย บุญสิทธิ์)

ส.อบต.หมู่ 9

สภาองค์การบริหารส่วนตำบลโคกกว้างได้รับรองรายงานการประชุมครั้งนี้แล้ว

(ลงชื่อ)

(นายอภิเดช พรมพิมพ์)

ประธานสภา อบต.โคกกว้าง